Jorge Edwards

Jorge Edwards Valdés (Santiago, Txile, 1931ko ekainaren 29a - Madril, 2023ko martxoaren 17a) txiletar idazle, kazetari, literatura kritikari eta diplomazialaria izan zen. 1999an Cervantes saria eman zioten.

Biografia 
1957an sartu zen karrera diplomatikoan. Salvador Allenderen garaian, Parisen egon zen enbaxadore. Haren aurkako estatu kolpearen ostean, kargu guztiak utzi eta Espainiara erbesteratu zen.

1952an argitaratu zuen lehen liburua, El patio, kontakizun laburren bilduma. Literatura-genero horretan, Las máscaras ere idatzi zuen (1967). Baina eleberrigintzan lortu du osperik handiena: Gente de la ciudad (1961), El peso de la noche (1964). Goi-mailako burgesiaren giroa islatzen du eleberri horietan. Persona non grata (1973) eta Los convidados de piedra (1978) eleberrietan, berriz, idazlea eta konpromisoaren gaia ditu hizpide, Txileko orduko egoera politikoaren ikuspuntutik. Beste lan batzuk, Fantasmas de carne y hueso (1993), El origen del mundo (1996), El sueño de la historia (2000), El inútil de la familia (2004), La casa de Dostoievsky (2008) eta La muerte de Montaigne (2011) dira.

Erreferentziak 

Santiago (Txile)
Txileko idazleak
Gaztelaniazko idazleak
Cervantes saridunak
Txileko ipuingileak
Txileko eleberrigileak
Madrilen hildakoak